आईटी सर्वे में मिली अनियमितताएं
नोटबंदीके बाद आयकर विभाग की ब्यावर में शुक्रवार को हुई पहली कार्रवाई के दौरान कई अनियमितता सामने आई है। प्रारंभिक जांच में विभाग द्वारा करीब 10 लाख रुपए की अघोषित आय उजागर करने की संभावना जताई जा रही है।
सर्वे में शामिल अजमेर और ब्यावर के आयकर अधिकारियों ने रात तक अग्रसेन बाजार स्थित मिनी स्टोर पर सर्वे कार्रवाई जारी रखी थी। बताते हैं कि इस दौरान प्रारंभिक जांच में ही कई अनियमितताएं सामने आई है। स्टोर पर मिले दस्तावेजों के आधार पर विभाग की टीम दूसरे दिन भी कार्यालय में जांच-पड़ताल में जुटी रही।
मालूम हो कि शहर के विभिन्न बैंकों में 9 नवंबर से 30 दिसंबर तक की अवधि में जिन लोगों ने अपने बैंक बचत खाते में 2.5 लाख और चालू खाते में 12.50 लाख से ऊपर की रकम जमा कराई थी। उनसे अब विभाग इसका हिसाब मांग रहा है। साथ ही उनसे इस आय के स्रोत की जानकारी भी जुटा रहा है। जांच में जो अनियमितताएं सामने आई उनमें लोकमित्र के माध्यम से पुराने नोट बदलना, स्टोर पर बही-खाते नहीं मिलना, कैश बुक भी मैंटेंन नहीं रखना आदि है। सूत्रों की मानें तो यहां से करीब 10 लाख रुपए की अघोषित आय उजागर होने की संभावना जताई जा रही है।
क्याहोगी कार्रवाई...
जिनसंदेहास्पद खातों पर नजर रखते हुए विभाग ने कार्रवाई करने का मानस बनाया है। उनके यहां सर्वे में यदि कोई अघोषित आय उजागर होती है तो अब उन्हें ‘प्रधानमंत्री गरीब कल्याण योजना-2016’ के तहत 75 फीसदी राशि से फिलहाल हाथ धोना पड़ेगा। क्योंकि नियमानुसार 50 फीसदी राशि तो टैक्स और 25 फीसदी राशि को 4 सा5 के लिए रिजर्व बैंक के बॉंड के रूप में इन्वेंस्ट करना होगा। हालांकि यह 25 फीसदी राशि 4 साल बाद संबंधित व्यापारी को फिर से मिल सकेगी। ऐसे में यदि शुक्रवार को हुई कार्रवाई में 10 लाख रुपए की आय उजागर होने की पुष्टि होती है तो विभाग की कार्रवाई के मुताबिक 5 लाख रुपए टैक्स और 2.5 लाख रुपए के रिजर्व बैंक के बॉंड खरीदने होंगे। जबकि 2.5 लाख रुपए संबंधित व्यापारी को विभाग लौटा देगा।
awa_Deva hin_Deva hin_Deva hin_Deva hin_Deva hin_Deva